अभी हाल ही आरती को शिक्षा के क्षेत्र में उनके काम को देखते हुए मुंबई में आयोजित एशियन कांफ्रेस में उन्हें स्पीकर के रूप में बुलाया गया और वहां उन्हें सिल्वर मेडल से सम्मानित किया गया। भविष्य की योजनाओं के बारे में उनका कहना है कि वो अगले 3 सालों के अंदर करीब 1हजार लड़कियों तक अपनी पहुंच बनाना चाहती हैं। इसके लिए वो 3 गर्ल्स लर्निंग सेंटर और गर्ल्स बुक बैंक खोलना चाहती हैं, ताकि लड़कियों को अच्छी शिक्षा मिल सके। इसके अलावा वो अपना स्टाफ बढ़ाना चाहती हैं क्योंकि अभी पढ़ाई का सारा काम वह खुद ही कर रही हैं। आरती पैसे की कमी को देखते हुए फंड जुटाने की कोशिश भी कर रही हैं जिससे वो ज्यादा से ज्यादा लड़कियों तक अपनी पहुंच बना सकें।